Farkas László

*Szamárkend*

Még az élő Új Írás idejében költői küldöttség ment Moszkvába, vendégei *testvérlapunknak,* a Junosztynak (15 millió példány!). Így utaz-hattunk el a gyönyörű Üzbegisztánba. Két költő, Csukás István, Kalász Márton, és a versrovat gondozója. Szabad időnkben azonnal versversenyt rendeztünk, ennek nyertes remekeit megőriztem, most közreadom. Nem árulom el, melyiket ki írta, kíméletből.



Íme a java:

*Hogy értük el Szamarkandot’? Rendeltünk egy szamárkandót…*

(A szerző mozdony-emlékeiből)

*Milyen város Szamarkand? Valóságos szamár-land.*

*Szép város-e Szamarkand? – Ilyet kérdez? Szamár kend?*

*Nem értem a szamár Kantot. Nem szerette Szamarkandot.*

Az örök elégedetlen:

*Kimaradt a programunkból Bokhara meg Khiva.*

*Ugyan vajon miért? – Nem voltunk mekhíva…*

S a lényeg-érzékeny:

*Üzbegisztán, Üzbegisztán! Kérek három decit tisztán!*